́емагѡ у́бѡ ѡ́браза ѡбоже́нія и бг҃отво́рнагѡ да́ра са́мъ же пе́рвѣе ѿто́лѣ бога́тнѣ испо́лнився, се́й да́ръ и на́мъ, бл҃же́нный настоя́щею свое́ю кни́жицею, а́ще хо́щемъ ра́вныхъ съ ни́мъ сподо́битися по́честей, ѻте́чески и дово́льственнѣ соѡбщи́лъ, въ не́йже собра́вши изъ̑ житія̀ ст҃ы́хъ ѻтє́цъ мѣста̀, изъ̑ясня́ющыя кі́имлибо ѡ́бразомъ по́льзу трезвѣ́нія, внима́нія и мл҃твы, приложи́вши же ѿ себя̀ и єсте́ственное и иску́сственное вои́стинну худо́жество, я́кѡ лу́чшагѡ никто̀ и примы́слить не мо́глъ бы, худо́жество, привведе́ніе ума̀, чрезъ̑ но́здренное вдыха́ніе вну́трь се́рдца, и по не́мъ призыва́ніе гдс̑а іи҃са, я́кѡ мѣ́рило пра́веднѣйшее сщ҃е́ннагѡ трезвѣ́нія, и лѣ́ствицу чи́стыя и неразсѣ́янныя моли́твы, и проистека́ющихъ ѿ нея̀ бла̂гъ, жела́ющымъ спасти́ся, пе́рвый ѻ́нъ поста́вилъ, я́кѡ но́вый нѣ́кій веселеи́лъ, устро́ивши архіте́ктонствомъ духо́внымъ